Wikiloc - 232. Senderisme en tren: circular des de l'estació de St. Celoni pel dolmen de Pedra Gentil, Tapioles i vall d'Olzinelles
Senderisme en tren
Senderisme en tren on Wikiloc
232. Senderisme en tren: circular des de l'estació de St. Celoni pel dolmen de Pedra Gentil, Tapioles i vall d'Olzinelles on Wikiloc

232. Senderisme en tren: circular des de l'estació de St. Celoni pel dolmen de Pedra Gentil, Tapioles i vall d'Olzinelles
LA TRAVESSA L'excursio és una ampliació de la clàssica ruta circular que des de Sant Celoni que visita la Vall d'Olzinelles seguint el sender SL C-79 i que podeu consultar a Ruta ST218 la Vall d'Olzinelles. La ruta és també circular i surt i arriba també a l'estació de Sant Celoni. Ens portarà a visitar alguns dels punts d'interès del Parc del Montnegr i Corredor. La carretera que unexi Sant Celoni amb Vallgorguina i que ressegueix el torrent homònim és considera la separació natural entre ambdós massissos. Atenent a aquest divisió, la ruta discorre en la seva primera part pel Corredor, travessa el poble de Vallgorguina quan és a meitat d'itinerari, i travessa part del Montnegre durant la segona meitat del recorregut. Aquesta opció que us proposem és més llarga que el clàssic sender SL C-79 (aproximadament +10 km), però visita punts d'interès interessants com és el dolmen de Pedra Gentil, les ruïnes de Santa Eulàlia de Tapioles i les fonts d'en Nei i del Pradelló que l'esmentat sender no visita. A més a més de tornada segueix la part més agradable del SL C-79, el que va a tocar del torrent d'Olzinelles, i que recorre bonics i emboscats camins a tocar del riu. Aquesta ruta evita la part més avorrida de l'esmentat sender, el que passa pel bosc de la Creu i que recorre bàsicament pista. La travessa recorre nombrosos elements d'interès, tant naturals com patrimonials. Així, entre d'altres, anirem trobant durant la caminada: - Arbres particulars: alzina de la Pega, suro d'en Duran, alba del Pla del Forn, pollancre d'Olzinelles, pi Gros d'en Rafel, roure de Can Draper - Dòlmens: Pedra Gentil - Ermites: Sta. Eulàlia de Tapioles, St Esteve i Sant Andreu de Vallgorguina, església Vella de Vallgorguina - Fonts: font del Forn, font del Rector, font d'en Nel, font de la Pega, font del Pradelló - Pou de glaç de Can Draper - Antic forn de Can Pega - Ponts: Pont Trencat (gòtic s. XV, restaurat 2003), pont d'Olzinelles - Xemeneies de Can Pàmies És especialment interessant la visita a les ruïnes de Santa Eulàlia de Tapioles. El seu estat d'abandó i decadència, amb cementiri inclòs, fan d'aquest indret un lloc especial. Cap sender hi passa, però paga la pena el petit desviament per a visitar aquest racó. També és interessant l'església Vella, en estat ruïnós. Es troba situada dins d'una propietat privada, així quen o hi ens podrem acostar gaire, però la podrem observar des del camí i fer-hi una ullada ni que sigui de fora. D'especial interés són les fonts d'en Nei i de la Pradella. Aquesta última, situada és en una fosca raconada, disposa d'uns bancs de pedra que l'envolten i que la converteixen en un indret ideal per a aturar-s'hi a dinar si no ho hem fet a Vallgorguina. Si fem l'itinerari durant la primavera o després d'unes bones pluges, la natura de l'entorn ens oferirà un paisatge verd, frondós i humit, regat amb aigua que baixarà remorosament aigües avall. "PERÒS" Si hem de posar cap però a la travessa n'hi un parell a comentar. El primer són els tres quilòmetres d'asfalt que hem de fer fins que sortim de Sant Celoni. Val a dir que la visita al Pont Trencat fa que aquest tram prengui valor. El segon és el Parcmotor de Vallgorguina. Si fem la caminada en cap de setmana, com serà l'habitual, les competicions matinals de motocros provocaran molt de soroll fins i tot bona estona després de passar-hi. Seguim en tot moment el sender de Tourdera, tot i que en aquest tram no sembla una sol·lució gaire ben trobada. ELS SENDERS La ruta segueix gairebé sempre senders homologats. Només curts trams de camí, com la visita a Santa Eulàlia de Tapioles deixarem de costat senders marcats. La senyalització és vertical amb pals indicadors i de seguiment.No trobarem marques de pintura en els elements ni naturals ni artificials (només alguns del GR). Val a dir que les indicacions als pals de seguiment dels senders locals SL C-110 i SL C-79 només estan posades per ser llegides si es fan en el sentit contrari al que nosaltres hem triat. Un fet no gaire comprensible quan es tracta de senders que es poden fer en qualsevol direcció. Tot i això, no hi ha problemes de seguiment. Tourdera: ruta senderista i cicloturística que uneix diferents punts de la conca del riu Tordera i la riera d'Arbúcies. Agafarem aquest sender quan encara som dins els carrers de Sant Celoni i el seguirem fins a prendre la cruïlla per visitar Santa Eulàlia de Tapioles. Quan el sender arriba al circuit de motocros pot donar peu a confusió. Cal seguir enganxats a la fiera de Vallgorguina fins al final del pàrquing. - SL C-71 Sender de Pedra Genil: sender circular que des de Vallgorguina s'acosta al dolmen de Pedra Gentil. El seguirem des del dolmen fins al seu final, Vallgorguina, seguint el tram que va per la font d'en Nei. - GR-92: travessa tota la serra del Montnegre i el Corredor des deLlinars fins a Tordera, pasasnt per Vallgorguina. Seguirem aquest GR durant una estona des d'aquest municipi del Vallès Oriental fins al collet del Xaragall, on prendrem el SL C-110 fins a l'ermita de St. Esteve d'Olzinelles. - SL C-110 de Vallgorguina a Olzinelles: sender circular que connecta la població vallesana de Vallgorguina amb l'entitat de població depenent de Sant Celoni d'Olzinelles. De les dues opcions que ofereix el sender per anar a Olzinelles, hem triat la mateixa que segueix el GR-92 fins del collet del Xaragall. Ens ha semblat una ruta més interessant atès que evita més trams asfaltats i a és a més passa per la bonica font i safareig de Pradelló. - SL C-79 La Vall d'Olzinelles: ruta circular amb origen i final a Can Draper. Seguim el tram més interessant, el que ressegueix la riera d'Olzinelles. DIFICULTAT Ruta llarga però no excessivament dura. Vallgorguina es troba a mig camí, punt on poder fer una aturada per a menjar una mica i agafar forces per a continuar la marxa. Tot i que hi ha pals indicadors a gairebé totes les cruïlles, cal estar atents al gps a fi de no passar-se de cap element d'interès i de cap de les constants cruïlles. ELS TRENS INICI/FINAL: estació de Sant Celoni. Es troba al centre-sud del municipi. A la mateixa plaça on es troba l'estació hi ha diferents bars on poder fer un moç. Podeu consultar aquí els horaris dels diferents transports: - RODALIES DE CATALUNYA